C 184/94
ET
Euroopa Liidu Teataja
25.5.2023
muudatusettepanekusse digitaalsesse elektritaristusse tehtavate investeeringute edendamisega seotud ideed, tagades sellega õigusraamistiku, mis stimuleerib tõhusalt investeeringuid elektrivõrkude digitaliseerimisse.
Samal ajal tuleb arendada paindlikke turge, et muuta digitehnoloogial põhinev paindlik tarbimine, tootmine ja tootev tarbimine atraktiivseks.
1.5.
Rohkem kui kuus aastat pärast puhta energia paketi esitamist on nii energiakogukondadel kui ka kollektiivsel omatarbimisel Euroopa energiasüsteemides endiselt väike roll.
Euroopa Komisjon on seni eiranud nende energiatootmise ja -tarbimise vormide ees seisvaid takistusi.
Eurooplastele tuleb pakkuda stiimuleid, et veenda ja motiveerida neid kogu oma energiaga seotud tegevust digitaliseerima.
Paljudel juhtudel on samuti vaja selget asjakohast seaduslikku ja halduslikku õigust sellele.
Komitee kutsub komisjoni ja liikmesriike üles töötama välja vastavaid algatusi, sealhulgas otsest toetust, mis võimaldab energiakogukondadel ja kollektiivsetel tootvatel tarbijatel oma potentsiaali täielikult ära kasutada, kusjuures nendest tootmis- ja tarbimisvormidest peab eelkõige varustuskindluse seisukohast saama süsteemi oluline osa.
Vastasel juhul ei muuda digitaalsed vahendid midagi.
1.6.
Komitee kordab, et õige lähenemisviisiga võib kliimaneutraalsel, detsentraliseeritud ja digitaliseeritud energiava­ rustuse struktuuril olla märkimisväärne positiivne mõju tööhõivele ja majandusele, eelkõige piirkondlikule majandusele (2).
Praeguses kriisis vajab Euroopa Liit üldist energeetikakäsitlust, mis ühendab konkreetsed energia- ja kliimaprobleemid sotsiaalse ja piirkondliku ühtekuuluvuse poliitika eesmärkidega.
1.7.
Komitee märgib siiski, et muutuste poliitika saab olla edukas ainult siis, kui selles võetakse arvesse erinevaid üleminekul toimivaid sotsiaalseid dünaamikaid ning käsitletakse neid oma strateegiates ja meetmetes.
Me peaksime digitaliseerimisel tugevdama aktiivsete tarbijate rolli ning julgustama neid kasutama ja võimaldama neil kasutada võimalikult palju arukaid lahendusi, kuna need võivad parandada energia siseturu tõhusust ja tulemuslikkust.
Samal ajal tuleb varustuskindluse tagamiseks võtta arvesse jaotusvõrguettevõtjaid.
Vahendid peavad olema kasutajasõbralikud ning tähelepanu tuleb pöörata vähekaitstud elanikkonnarühmadele ja puuetega inimestele.
Seetõttu on hädavajalik õiglase ülemineku poliitika ja muutuste aktiivne poliitiline juhtimine.
Kui sotsiaalne mõõde jäetakse rakendamisel tähelepanuta, võib üleminek üldsuse vastuseisu tõttu ebaõnnestuda.
1.8.
Seoses energiasüsteemide ja -taristu tulevikudisainiga on komitee korduvalt rõhutanud, et arukate energiasüsteemide arendamisse tuleb aktiivselt kaasata kõik tarbijad ning et tuleb kehtestada stiimulid, et kodanikuühiskond saaks osaleda energiasüsteemi ümberkujundamises.
Väga oluline on kohalike ja piirkondlike novaatorite ühendamine, mida komisjon mainis punktis 7.3.
Ühised meetmed, nagu koostöö arukate linnade ja kogukondade vahel, võivad luua parimad ja taskukohaseimad lahendused, mida piirkond võib vajada.
1.9.
Energeetika digitaliseerimist juhitakse juba praegu ELi digitaal- ja energiapoliitikaga, sest selliseid teemasid nagu andmete koostalitlus, varustuskindlus ja küberturvalisus, eraelu puutumatus ja tarbijakaitse ei saa ainult turu hoolde jätta ning nende nõuetekohane elluviimine on otsustava tähtsusega.
Sellega seoses juhib komitee tähelepanu tõigale, et eraelu puutumatuse rikkumist ja andmete väärkasutamist tuleb igal viisil vältida.
See ei hõlma mitte ainult tehnilisi ettevaatusabinõusid, vaid ka poliitilise ja demokraatliku kontrolli all olevate riigiasutuste vastutust selle andmeruumi eest ja järelevalvet selle üle.
Samal ajal tuleb erilist tähelepanu pöörata elutähtsa taristu andmete kaitsmisele.
1.10.
Komisjon märgib oma teatises, et oluline on kanda hoolt selle eest, et digitaliseerimine ei kahjusta tarbijakaitseraamistikku, mis elektrienergia siseturul juba kehtib.
Komitee võtab selle teadmiseks ja lisab, et tarbijate õigusi tuleb energiaturul kohandada ja parandada.
Tarbijad ei tohi olla ebasoodsas olukorras ning neilt ei tohi nõuda liiga kõrget hinda.
Nad peaksid saama kasu digivahenditest, mis võivad juhul, kui need on õigesti välja töötatud, aidata suurendada tarbijakaitset.
1.11.
Kõigi algatuste puhul on oluline, et tarbijatel oleks koju paigaldatud arukas elektriarvesti.
Paljudes liikmesriikides ei ole see ikka veel nii, mistõttu on vaja kiiresti suurendada jõupingutusi arukate arvestite laialdasemaks kasutuselevõtuks, sest see on enamiku digilahenduste peamine eeltingimus energiasektoris, iseäranis elektrivarustuse ja vähemal määral gaasivarustuse puhul.
Liikmesriigid, kes ei ole veel arukaid arvesteid täielikult kasutusele võtnud, peavad kiiremini tegutsema ja suurendama oma arukate arvestite kasutuselevõtuga seotud riiklikke eesmärke.
Rahvusvahelised tõendid näitavad, et arukate arvestite kasutuselevõtt on kõige tõhusam siis, kui selle eest vastutavad võrguettevõtjad.
Arukaid arvesteid tuleks käsitada elektrivõrgu lahutamatu osana.
(2)
ELT C 367, 10.10.2018, lk 1.